
LIGJ
Nr. 16/2018

PËR DIASPORËN 

	Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË	

VENDOSI:

KREU I
DISPOZITA TË PËRGJITHSHME
Neni 1
Objekti

	Ky ligj ka për objekt përcaktimin e rregullave për:
	a) kompetencat e autoriteteve shtetërore përgjegjëse për marrëdhëniet me diasporën;
	b) mënyrën e mbajtjes, të forcimit dhe realizimit të lidhjeve të diasporës me vendin e origjinës; 
	c) krijimin e Këshillit Koordinues të Diasporës;
	ç) dhënien e çmimeve kombëtare në fushën e marrëdhënieve ndërmjet vendit të origjinës dhe diasporës; 
	d) ruajtjen dhe kultivimin e identitetit kombëtar, gjuhësor, kulturor e arsimor të pjesëtarëve të diasporës dhe lidhshmërinë e tyre me institucionet shtetërore në vendin e origjinës. 

Neni 2
Përkufizime

	Në këtë ligj termat e mëposhtëm kanë këto kuptime: 
	1. “Agjencia Kombëtare e Diasporës”, në vijim “Agjencia”, është organi shtetëror përgjegjës për marrëdhëniet me diasporën.
	2. “Diaspora” përfshin: 
	a) komunitetet e hershme shqiptare në botë; 
	b) çdo person, i cili është lindur në Shqipëri dhe jeton jashtë kufijve të saj; 
	c) çdo person që gëzon origjinë shqiptare, i cili ka lindur jashtë kufijve të Shqipërisë, mban lidhje gjuhësore, kulturore e të traditës në vazhdimësi dhe që ka dëshirë të ruajë lidhjet me Shqipërinë. 
	3. “Ministër përgjegjës” është ministri që mbulon fushën e veprimtarisë shtetërore për marrëdhëniet me diasporën.
	4. “Vend i origjinës” është Republika e Shqipërisë.
	5. “QKD” është qendër kulturore për diasporën, themeluar në vendet me interes për diasporën dhe Republikën e Shqipërisë. 
	6. “Këshilli Koordinues i Diasporës” (Këshilli) është organi përfaqësues dhe koordinues i marrëdhënieve me diasporën.
	7. “Organizata e diasporës” është organizim vullnetar i pjesëtarëve të diasporës. 

KREU II
ORGANET SHTETËRORE PËRGJEGJËSE PËR MARRËDHËNIET 
ME DIASPORËN
 
Neni 3 
Organet shtetërore përgjegjëse për diasporën 

	Organet shtetërore përgjegjëse për marrëdhëniet me diasporën janë:
	1. Këshilli i Ministrave. 
	2. Komiteti Shtetëror për Diasporën. 
	3. Ministri përgjegjës për diasporën. 
	4. Këshilli Koordinativ për Diasporën. 
	5. Agjencia Kombëtare e Diasporës. 
	6. Qendrat kulturore për diasporën.
	7. Fondi Shqiptar për Zhvillimin e Diasporës. 
	8. Qendra e Botimeve për Diasporën.
	9. Autoritete të tjera shtetërore, në përputhje me fushën e tyre të veprimtarisë.

Neni 4
Këshilli i Ministrave

	Këshilli i Ministrave përcakton: 
	a) politikat e vendit të origjinës për diasporën, për t’u zbatuar nga organet shtetërore përgjegjëse për marrëdhëniet me diasporën;
	b) mënyrën dhe politikat për regjistrimin e shtetasve shqiptarë që jetojnë jashtë territorit të Republikës së Shqipërisë. 
Neni 5
Ministri përgjegjës për diasporën 

	Ministri përgjegjës për diasporën ushtron këto kompetenca: 
	a) i propozon Këshillit të Ministrave nxjerrjen e akteve rregulluese dhe marrjen e masave të tjera të nevojshme për realizimin e politikës shtetërore për marrëdhëniet me diasporën;

	b) mbikëqyr dhe koordinon zbatimin e Strategjisë Kombëtare për Marrëdhëniet me Diasporën;
	c) mban dhe monitoron marrëdhëniet me diasporën; 
ç) krijon dhe përditëson në mënyrë sistematike të dhëna për organizimin e saj në forume;
	d) bashkëpunon me ministritë përgjegjëse, sipas fushave të veprimtarisë, për themelimin e qendrave kulturore dhe informative në vendet ku jeton diaspora;
	dh) i propozon Kryeministrit dhënien e çmimeve për kontribute të veçanta në ruajtjen e forcimin e lidhjeve ndërmjet vendit të origjinës dhe diasporës, si dhe për kontribute të veçanta në promovimin e Shqipërisë në botë;
	e) krijon marrëdhënie dhe promovon aktivitete përafruese e lidhëse me ambasadat përkatëse në shtete ku jeton diaspora;
	ë) ushtron kompetenca të tjera, sipas legjislacionit në fuqi. 

Neni 6
Qendrat kulturore për diasporën

	1. QKD-të krijohen me qëllim ruajtjen, kultivimin e identitetit kombëtar, gjuhësor, kulturor e arsimor të diasporës dhe forcimin e lidhjeve të saj me institucionet e Republikës së Shqipërisë.
	2. QKD-të ushtrojnë veprimtarinë në vendet me interes për diasporën e Republikës së Shqipërisë dhe hapen në marrëveshje me këto vende. 
	3. Kreu i QKD-së emërohet dhe lirohet me urdhër të ministrit përgjegjës për punët e jashtme, me propozim të ministrit përgjegjës për diasporën. Kreu i QKD-së gëzon status diplomatik, për periudhën e ushtrimit të detyrës dhe pajiset me pasaportë diplomatike.
	4. QKD-ja është në varësi të kreut të misionit diplomatik të akredituar në atë vend dhe ushtron funksionet në përputhje me detyrimet që rrjedhin nga ky ligj dhe detyrime të tjera që burojnë nga legjislacioni në fuqi.
	5. Marrëdhëniet e punës për punonjësit e QKD-së rregullohen sipas dispozitave në fuqi të Kodit të Punës. Rregullat e hollësishme për rekrutimin e punonjësve përcaktohen me vendim të Këshillit të Ministrave, me propozim të ministrit përgjegjës për diasporën dhe ministrit përgjegjës për punët e jashtme.

	6. Krijimi, organizimi, mënyra e funksionimit dhe nivelet e pagave të QKD-së miratohen me vendim të Këshillit të Ministrave.
	7. Struktura dhe organika e QKD-së miratohen me urdhër të Kryeministrit. 
	8. Agjencia Kombëtare e Diasporës bashkëpunon dhe koordinon veprimtaritë me QKD-të. 

Neni 7
Përgjegjësitë e QKD-së

	1. QKD-ja ka përgjegjësi: 
	a) të promovojë Shqipërinë;
	b) të nxitë dhe të zhvillojë njohuri për gjuhën, kulturën dhe trashëgiminë kulturore të Shqipërisë;
	c) të nxitë bashkëpunimin shkencor, teknik, teknologjik, sportiv e ekonomik ndërmjet Shqipërisë dhe diasporës;
	ç) të ofrojë informacione për investimet në Shqipëri, lehtësitë fiskale, organizimet kulturore e arsimore, takime me bashkatdhetarët dhe me institucione shtetërore në Shqipëri;
	d) 	të mbështetë dhe të organizojë veprimtaritë kulturore, edukative e sportive;
dh) të kryejë detyra të tjera, të parashikuara nga legjislacioni në fuqi. 
	2. Kreu i QKD-së merr udhëzime nga ministri përgjegjës për diasporën, nëpërmjet kreut të misionit diplomatik të vendit ku është akredituar dhe i informon ata në mënyrë të rregullt për aktivitetin e tij. 

Neni 8
Financimi i QKD-së

	Mjetet për veprimtari të QKD-së sigurohen nga: 
	a) buxheti i shtetit; 
	b) të ardhura nga projekte, donacione dhe burime të tjera të ligjshme.

KREU III
MBAJTJA, FORCIMI DHE REALIZIMI I LIDHJEVE NDËRMJET VENDIT TË ORIGJINËS DHE DIASPORËS

Neni 9
Lidhjet ndërmjet vendit të origjinës dhe diasporës

	Mbajtja, forcimi dhe realizimi i marrëdhënieve ndërmjet vendit të origjinës e diasporës realizohen nëpërmjet:
	a) përmirësimit të pozitës së pjesëtarëve të diasporës dhe mbrojtjes së të drejtave e interesave të tyre nëpërmjet lidhjes së marrëveshjeve ndërkombëtare dy a shumëpalëshe, në përputhje me standardet më të larta ndërkombëtare;
	b) përdorimit e mësimit të gjuhës shqipe, si dhe ruajtjes së identitetit kulturor, etnik, gjuhësor;
	c) promovimit të bashkëpunimit ekonomik, lehtësimit fiskal ndërmjet vendit të origjinës dhe diasporës;
	ç) 	sigurimit të kushteve për funksionimin e Këshillit Koordinues të Diasporës;
	d) dhënies së çmimeve kombëtare për kontribut të veçantë në ruajtjen, forcimin e lidhjeve ndërmjet vendit të origjinës dhe diasporës, promovimin e Shqipërisë në botë dhe përkrahjen e interesave të saj.

Neni 10
Përkrahja për mësimin dhe avancimin e gjuhës shqipe

	1. Këshilli i Ministrave, nëpërmjet ministrit përgjegjës, ndihmon në krijimin e kushteve për ruajtjen dhe mësimin e gjuhës shqipe.
	2. Ministri përgjegjës, së bashku me ministrinë përgjegjëse për arsimin, sipas programit arsimor, ndihmon dhe përkrah zhvillimin e procesit mësimor të gjuhës shqipe në vendet ku ka një numër të madh pjesëtarësh të diasporës, shtrirje më kompakte apo interes të veçantë shtetëror.
	3. Ministri përgjegjës për diasporën dhe ministri përgjegjës për arsimin nënshkruajnë marrëveshje dypalëshe me institucionet shtetërore homologe të vendeve ku jetojnë pjesëtarë të diasporës për organizimin e procesit mësimor të gjuhës shqipe dhe njohurive të tjera kulturore për Republikën e Shqipërisë. 
	4. Organizimi i procesit mësimor dhe përzgjedhja e arsimtarëve në vendet përkatëse, ku jeton dhe vepron diaspora, rregullohen me vendim të Këshillit të Ministrave, me propozimin e ministrit përgjegjës për diasporën dhe ministrit përgjegjës për arsimin, duke respektuar marrëveshjet ndërkombëtare të nënshkruara në fuqi.
	5. Ministri përgjegjës për diasporën, në bashkëpunim me ministrinë përgjegjëse për arsimin, ndihmon në shpërndarjen e librave të përshtatur për mësimin dhe avancimin e gjuhës shqipe e të njohurive të tjera kulturore për Republikën e Shqipërisë në vendet ku jeton dhe vepron diaspora.
	6. Ministri përgjegjës për diasporën, në bashkëpunim me ministrinë përgjegjëse për arsimin, përgatit dhe zbaton programe për mësimin e gjuhës shqipe në distancë, nëpërmjet internetit (programe telefoni ose tabletë) dhe rrjeteve e kanaleve elektronike të komunikimit masiv, mësimin e historisë së Shqipërisë dhe njohurive të tjera kulturore për të, organizon seminare trajnuese për mësuesit, promovon dhe merr masa të ndryshme për inkurajimin e mësimit plotësues për pjesëtarët e diasporës.

Neni 11
Bashkëpunimi kulturor dhe promovimi i trashëgimisë kulturore të Shqipërisë

	1. Ministri përgjegjës për diasporën, në bashkëpunim me ministrinë përgjegjëse për kulturën, përkrah aktivitetet kulturore të pjesëtarëve të diasporës, me synim ruajtjen dhe zhvillimin e identitetit, ruajtjen e trashëgimisë kulturore, si dhe promovimin e shtrirjes së tyre.
	2. Në Muzeun Historik Kombëtar themelohet një pavion i veçantë për diasporën. 
	3. Ministri përgjegjës për diasporën, në bashkëpunim me ministrinë përgjegjëse për kulturën, mbështesin komunitetet shqiptare në shtetet e ndryshme ku ata jetojnë dhe ndihmojnë, nxisin e zhvillojnë marrëdhënie ndërkulturore ndërmjet Republikës së Shqipërisë dhe shteteve përkatëse, sipas këtij ligji dhe akteve të tjera nënligjore.
	4. Ministri përgjegjës për diasporën, në bashkëpunim me ministrinë përgjegjëse për kulturën, ndihmon të rinjtë në promovimin, ruajtjen, kultivimin e identitetit kulturor, gjuhësor dhe të trashëgimisë kulturore në interes të kujtesës historike për vendin e origjinës, nëpërmjet thirrjeve publike të posaçme për bashkëpunime konkrete dhe nxjerrjen e kalendarëve të eventeve të mundshme të bashkëpunimit ndërmjet vendit të origjinës dhe diasporës. 

Neni 12
Bashkëpunimi në fushën e sportit

	Ministri përgjegjës për diasporën, në bashkëpunim me ministrinë përgjegjëse për sportin, përkrah aktivitetet sportive të pjesëtarëve të diasporës, me synim ruajtjen dhe zhvillimin e identitetit, të trashëgimisë kulturore, si dhe promovimin e shtrirjes së tyre. 

Neni 13
Informimi

	1. Radiotelevizioni Shqiptar siguron një kanal transmetimi me program radioteleviziv për diasporën. Shpenzimet për prodhimin e programeve të dedikuara për diasporën dhe transmetimin përballohen nga buxheti i shtetit.
	2. Biblioteka Kombëtare, në bashkëpunim me ministritë përgjegjëse për arsimin dhe kulturën, mundëson aksesin në fondin e librave online, pa pagesë, për edukimin dhe letërsinë, dedikuar interesave të diasporës.
	3. Këshilli i Ministrave nxit dhe inkurajon aktivitetet mediatike të pjesëtarëve të diasporës së Shqipërisë, bazuar në efikasitetin e veprimtarisë së tyre. 

Neni 14
Ekonomia dhe shkenca

	1. Ministri përgjegjës për diasporën i kushton vëmendje të veçantë fuqizimit të lidhjeve ekonomike, bashkëpunimit në fushën e shkencës e të zhvillimit të teknologjive të reja ndërmjet diasporës dhe institucioneve të Republikës së Shqipërisë, nëpërmjet bashkëpunimit ekonomik dhe masave të ndryshme të politikës ekonomike, sipas legjislacionit në fuqi të Republikës së Shqipërisë.
	2. Ministri përgjegjës për diasporën, në bashkëpunim me institucionet përgjegjëse shtetërore, përkrah bashkëpunimin me figurat e shquara të shkencës, pjesëtarë të diasporës, në projektet kërkimore institucionale. 

Neni 15
Çmimi vjetor i diasporës 

	1. Për pjesëtarët e suksesshëm të diasporës akordohet çmimi “Ambasador i kombit”.
	2. Kriteret dhe mënyra e ndarjes së çmimit përcaktohen me vendim të Këshillit të Ministrave.

Neni 16
Burimet financiare

	Fondet për ruajtjen dhe forcimin e lidhjeve të vendit të origjinës e diasporës sigurohen nga: 
	a) buxheti i shtetit; 
	b) të ardhura nga projekte, donacione dhe burime të tjera të ligjshme.

KREU IV
ORGANIZIMI I DIASPORËS

Neni 17
Organizata e diasporës

	1. Organizata e diasporës është një organizim vullnetar, jofitimprurës i diasporës, që vepron në përputhje me rregullat e vendit të huaj ku jeton diaspora.
	2. Organizata e diasporës ka si qëllim promovimin e Shqipërisë dhe përkrahjen e interesave shtetërorë të saj, ruajtjen e nxitjen e marrëdhënieve kulturore, arsimore, shkencore, humanitare dhe sportive me vendin e origjinës.

Neni 18
Këshilli Koordinues i Diasporës

	1. Këshilli Koordinues i Diasporës (Këshilli) përfaqëson dhe koordinon marrëdhëniet me diasporën. 
	2. Këshilli ka këto kompetenca:  
	a) identifikon problemet e diasporës, i propozon ministrit përgjegjës për diasporën veprime për zgjidhjen e tyre, përcakton linja orientuese për hartimin e strategjisë për diasporën;
	b) miraton rregulla procedurale për përmbushjen e veprimtarisë së tij dhe procedurën e vendimmarrjes.
	3. Përgjegjësitë profesionale, të përdorimit të fondeve dhe ato administrative, për Këshillin do të ushtrohen nga Agjencia Kombëtare e Diasporës.
	4. Agjencia Kombëtare e Diasporës kryen funksionet e sekretariatit teknik.

Neni 19
Përbërja e Këshillit 

	1. Këshilli përbëhet nga 15 anëtarë, të cilët janë përfaqësues të diasporës. 
	2. Në aktivitetet e Këshillit marrin pjesë Kryeministri, ministrat përgjegjës për diasporën, punët e jashtme, punët e brendshme, për financat dhe ekonominë, arsimin, kulturën, Akademia e Shkencave, Dhoma Kombëtare e Tregtisë dhe Industrisë, Radiotelevizioni Shqiptar, Agjencia Kombëtare e Diasporës, si dhe përfaqësues të qendrave kulturore të diasporës. 

	3. Presidenti i Republikës, me kërkesën e tij dhe në koordinim me Kryeministrin dhe ministrin e shtetit përgjegjës për diasporën, merr drejtimin e mbledhjeve të veçanta të Këshillit Koordinues të Diasporës.
Neni 20
Kriteret për zgjedhjen në Këshill

	1. Përfaqësuesit e diasporës, të cilët do të jenë anëtarë në Këshill, duhet të përmbushin këto cilësi:
	a) të kenë integritet të lartë dhe reputacion në komunitetin ku ata jetojnë;
	b) të kenë aftësi për të përmbushur detyrat për mbajtjen dhe forcimin e marrëdhënieve ndërmjet vendit të origjinës e diasporës.
	2. Përfaqësuesit e diasporës zgjidhen sipas këtij rendi: 
	a) tre përfaqësues nga diaspora e Shteteve të Bashkuara të Amerikës;
	b) dy përfaqësues nga diaspora e Kanadasë;
	c) gjashtë përfaqësues nga diaspora e Evropës;
	ç) një përfaqësues nga diaspora e Turqisë;
	d) një përfaqësues nga diaspora e Australisë;
	dh) dy përfaqësues nga Britania e Madhe.
	3. Rregullat e hollësishme për kushtet dhe mënyrën e zgjedhjes së përfaqësuesve përcaktohen me vendim të Këshillit të Mini-strave. 
	4. Vendi i origjinës nuk ushtron influencë në procedurat dhe kushtet e zgjedhjes së përfaqësuesve në Këshill.
	5. Vendimi për zgjedhjen e përfaqësuesve i njoftohet ministrit përgjegjës për diasporën të paktën 30 ditë përpara datës së përcaktuar për mbledhjen e Këshillit.

Neni 21
Mbledhja e Këshillit

	1. Këshilli mblidhet, si rregull, Ditën Kombëtare të Diasporës. 
	2. Këshilli mund të mblidhet në sesion të jashtëzakonshëm, me kërkesën e, të paktën, 1/3 së të përfaqësuarve ose me kërkesë të ministrit përgjegjës për diasporën, me një program të përcaktuar paraprakisht.
	3. Këshilli, sipas nevojës, mund të krijojë grupe pune për të trajtuar çështje teknike, me natyrë ekonomike, statutore, kulturore, shkencore e sportive. Numri i anëtarëve dhe mënyra e organizmit e funksionimit të grupeve të punës përcaktohet me vendim të Këshillit Koordinues të Diasporës.

Neni 22
Fondi Shqiptar për Zhvillimin e Diasporës

	1. Fondi Shqiptar për Zhvillimin e Diasporës ka për mision sigurimin dhe shpërndarjen e mjeteve financiare, në kuadrin e nxitjes së zhvillimit social-ekonomik e kulturor, bazuar në strategjitë e caktuara prioritare për diasporën, si edhe brenda vendit, nëpërmjet promovimit, inkurajimit dhe orientimit të prirjeve filantropike dhe investimeve të diasporës në mbështetje të zhvillimit në Republikën e Shqipërisë e jashtë saj. 
	2. Fondi Shqiptar për Zhvillimin e Diasporës shërben si mekanizëm i njohur nga ligji për orientimin e prirjeve filantropike/donacioneve dhe investimeve të anëtarëve të diasporës në përpjekjet për zhvillimin social-ekonomik e kulturor në Republikën e Shqipërisë dhe jashtë saj. 
	3. Rregullat për veprimtarinë, organizimin dhe funksionimin e Fondit Shqiptar për Zhvillimin e Diasporës miratohen me ligj të veçantë. 

KREU V
DISPOZITA KALIMTARE DHE TË FUNDIT

Neni 23
Qendra e Botimeve për Diasporën

	1. Botimi i teksteve të veçanta, të cilat i shërbejnë diasporës, realizohet nëpërmjet Qendrës së Botimeve për Diasporën që financohet nga buxheti i shtetit dhe organizohet e funksionon në varësi të ministrit përgjegjës për diasporën. 
	2. Krijimi, organizimi dhe funksionimi i Qendrës së Botimeve për Diasporën rregullohet me vendim të Këshillit të Ministrave. 


Neni 24
Marrëdhëniet me Kuvendin e Shqipërisë

	Për ndjekjen dhe mbikëqyrjen e zbatimit të këtij ligji, në përbërje të Komisionit të Përhershëm për Politikën e Jashtme të Kuvendit të Shqipërisë, krijohet një nënkomision “Për diasporën dhe migracionin”, i cili organizohet dhe funksionon sipas parashikimeve ligjore për nënkomisionet e Kuvendit të Republikës së Shqipërisë. 

Neni 25
Dita e diasporës

	Data 18 dhjetor caktohet si Dita Kombëtare e Diasporës.

Neni 26

	Fondi Shqiptar për Zhvillimin e Diasporës, Këshilli Koordinues për Diasporën, Qendrat Kulturore për Diasporën dhe Qendra e Botimeve për Diasporën kanë logot e tyre. Modeli i logove është sipas formatit të anekseve bashkëlidhur këtij ligji.





Neni 27
Aktet nënligjore 

	Ngarkohet Këshilli i Ministrave për nxjerrjen e akteve nënligjore në zbatim të neneve 4; 6, pikat 5 e 6; 10, pika 4; 15, pika 2; 20, pika 3; dhe 23, pika 2, të këtij ligji.

Neni 28
Hyrja në fuqi

	Ky ligj hyn në fuqi 15 ditë pas botimit në Fletoren Zyrtare.

Miratuar në datën 5.4.2018

Shpallur me dekretin nr. 10765, datë 18.4.2018, të Presidentit të Republikës së Shqipërisë, Ilir Meta

	[image: Stema e Republikes e perfunduar [Converted]]
	 Viti 2018 – Numri 56



	Fletorja Zyrtare
	[image: Stema e Republikes e perfunduar [Converted]]
	Viti 2018 – Numri 56




Faqe|1

Faqe|3312


[image: ]





[image: ]

[image: ]


REZOLUTË 

PËR VLERËSIMIN E VEPRIMTARISË SË KOMISIONIT QENDROR TË ZGJEDHJEVE PËR VITIN 2017

	Pas shqyrtimit të raportit të Komisionit Qendror të Zgjedhjeve mbi veprimtarinë e vitit 2017 dhe duke shqyrtuar referimin e raportit vjetor të KQZ-së dhe raportin e OSBE-ODHIR-it;
	- Organizimin e zgjedhjeve të përgjithshme për Kuvendin dhe të zgjedhjeve për kryetar bashkie në Kavajë;
	- Problematikat e përsëritura gjatë mbikëqyrjes së listave të zgjedhësve, që kanë të bëjnë me zgjedhës të dyshuar si të dubluar apo të atyre pa kod vendbanimi;
	- Çështjet e trajtuara nga raporti i OSBE-ODHIR-it për vlerësimin e procesit nga këndvështrimi i shqyrtimit të akteve dhe veprimeve të KQZ-së;
	- Trajtimin nga KQZ-ja të rasteve të lidhura me zbatimin e ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”;
	- Vendimmarrjen e KQZ-së të datës 12.12.2017 në lidhje me rezultatin e verifikimit të financimit të fushatave zgjedhore të subjekteve zgjedhore,
	Kuvendi i Shqipërisë konstaton se KQZ-ja gjatë vitit 2017:
	- Ka plotësuar përgjithësisht kërkesat dhe detyrat e lëna nga Kuvendi, me rezolutën për vlerësimin e veprimtarisë së institucionit për vitin 2016 e që përfshiheshin në fushën e veprimtarisë dhe kompetencën e KQZ-së.
	- Ka monitoruar problematikat e procesit zgjedhor gjatë zgjedhjeve të përgjithshme për Kuvendin dhe të zgjedhjeve për kryetar bashkie në Kavajë.
	- Ka realizuar vendimmarrjen e KQZ-së në funksion të procesit zgjedhor.
	- Ka trajtuar pjesërisht çështje në kuadër të dispozitave të Kodit Zgjedhor për financimin e fushatave zgjedhore, si dhe zbatimit të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”.
	Në këto kushte, duke konsideruar edhe faktin që viti në vazhdim nuk është vit zgjedhor, 
	Kuvendi i Shqipërisë i kërkon Komisionit Qendror të Zgjedhjeve fokusimin në këto drejtime:
	- Të bëhet analizë e të gjithë vendimmarrjes së KQZ-së gjatë procesit zgjedhor të vitit 2017, duke mbajtur në konsideratë gjetjet e raportit të OSBE-ODHIR-it. Gjatë procesit të verifikimit të vendimmarrjes, t’u kushtohet rëndësi e posaçme trajtimit, rregullimit ose plotësimit me akte që janë kompetencë e KQZ-së, të çështjeve të shitblerjes së votës, korrupsionit të administratës zgjedhore, mashtrimit zgjedhor, abuzimit me burimet shtetërore dhe presioneve mbi zgjedhësit, si dhe ato të lidhura me vendin e punës. Në funksion të përmirësimit të gjendjes së evidentuar nga raporti i OSBE-ODHIR-it edhe gjatë këtij viti të vijojnë trajnimet. 
	- Të miratojë program pune të posaçëm për vitin në vazhdim. Programi të konsiderojë që viti në vazhdim nuk është vit zgjedhor dhe në këto kushte ai duhet t’i shërbejë institucionit dhe administratës për organizimin dhe plotësimin e veprimtarive që janë të pamundura në një vit zgjedhor.
	- Të hartojë metodologjitë e kontrollit dhe verifikimit të shpenzimeve të financimeve të partive politike dhe fushatave elektorale, brenda dhe jashtë vendit, duke shqyrtuar edhe mundësinë e lidhjes së marrëveshjeve të bashkëpunimit me autoritetet përgjegjëse që kontrollojnë pastrimin e parave dhe financimet e kundërligjshme. Nëse për procesin e kontrollit dhe të verifikimit të financimeve të partive politike, KQZ-ja ka nevojë për mbështetje nga Kuvendi, të formulojë dhe të paraqesë në Kuvend sa më shpejt kërkesa konkrete, të qarta, të detajuara dhe të mirargumentuara, duke konsideruar përdorimin e burimeve të veta njerëzore gjatë një viti jozgjedhor. Të thellojë dhe të përmirësojë shqyrtimin administrativ të verifikimit të financimeve të fushatave zgjedhore mbi bazën e dokumenteve dhe fakteve të deklaruara apo të bëra publike.
	- Të vijojë menjëherë procedurat e ndërprera të mbledhjes së detyrimeve financiare që u kanë lindur subjekteve zgjedhore për shkak të vendimeve të dënimeve me gjobë për shkelje të dispozitave ligjore. Për të lehtësuar punën e KQZ-së, Kodi, në nenin 176, i ka trajtuar vendimet e KQZ-së për ndëshkimet administrative me gjobë si tituj ekzekutivë, për ekzekutimin e të cilave zbatohen dispozitat e Kodit Civil. 
	- Të marrë në shqyrtim databazën me të dhënat për administratën zgjedhore dhe të përpunojë konkluzionet që dalin nga të dhënat, duke e trajtuar çështjen nga këndvështrimi historik i sjelljes politike të subjekteve zgjedhore gjatë proceseve zgjedhore;
	- Të synojë në një sjellje institucionale për sa i takon vendimmarrjes, në funksion të ruajtjes së pavarësisë dhe referim në dispozitat ligjore dhe jo duke arsyetuar mbi diskrecionin. Në plotësim të kësaj kërkese, të analizojë të gjitha vendimet e marra në kuadër të respektimit të ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike” dhe të sigurojë në të ardhmen interpretimin dhe zbatimin me paanësi dhe të njëjtë të ligjit.
	- Të vazhdojë bashkëpunimin me Drejtorinë e Përgjithshme të Gjendjes Civile dhe të insistojë pranë autoriteteve shtetërore për përmirësimin e regjistrave përkatës, si dhe sistemit të adresave.
	- Të marrë masa që në vijim raportet vjetore të institucionit të ofrojnë edhe analizë profesionale të proceseve dhe problematikave të hasura gjatë vitit, duke mos u mjaftuar me një referim kronologjik të dokumenteve, veprimeve dhe vendimeve të KQZ-së apo të subjekteve zgjedhore, gjatë ose jashtë proceseve zgjedhore.

Miratuar në datën 12.4.2018













UDHËZIM
Nr. 11, datë 17.4.2018

PËR RREGULLAT E BRENDSHME MBI MËNYRËN E EKZEKUTIMIT TË VENDIMEVE GJYQËSORE TË MINISTRISË SË FINANCAVE 
DHE EKONOMISË

Në mbështetje të nenit 102 të Kushtetutës; të neneve 510, 589, të ligjit nr. 8116, datë 29.3.1996, “Kodi i Procedurës Civile të Republikës së Shqipërisë”, të ndryshuar; të neneve 43 e 54, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar; të ligjit nr. 10296, datë 8.7.2012, “Për menaxhimin financiar dhe kontrollin”, të ndryshuar dhe të ligjit nr. 152, datë 30.5.2013, “Për nëpunësin civil”, të ndryshuar, ministri i Financave dhe Ekonomisë,

UDHËZON:

KREU I 
TË PËRGJITHSHME

1. Qëllimi i këtij udhëzimi është përcaktimi i mënyrës së ekzekutimit të detyrimeve monetare, që rrjedhin nga vendimet gjyqësore të formës së prerë, për Ministrinë e Financave dhe Ekonomisë.
2. Ekzekutimi i vendimeve gjyqësore, realizohet nga struktura përgjegjëse për financat:
a) Me fondet buxhetore, të akorduara në ligjin vjetor të buxhetit përkatës, për ekzekutimin e vendimeve gjyqësore;
b) Nga të ardhura të tjera, të siguruara nga Ministria e Financave dhe Ekonomisë në bazë të legjislacionit përkatës dhe, të cilat shërbejnë si burime financimi për vetë njësinë (nëse ka).
3. Struktura përgjegjëse për financat, çdo vit, parashikon fonde buxhetore të planifikuara për shpenzimet që do të kryejë institucioni, për ekzekutimin e vendimeve gjyqësore të formës së prerë.
4. Struktura përgjegjëse për financat është përgjegjëse për dokumentimin e të gjitha transaksioneve financiare. Ajo përgjigjet, gjithashtu, për garantimin para miratimit të shkresave/ urdhrave me karakter financiar, lidhur me ligjshmërinë, rregullshmërinë dhe respektimin e parimeve të ekonomicitetit, eficiencës dhe efektivitetit.
5. Struktura përgjegjëse për financat, me përparësi në vitet e ardhshme, planifikon fondet e nevojshme për shlyerjen e këtyre detyrimeve të mbartura, duke ndjekur procedurat përkatëse të planifikimit të fondeve buxhetore, të përcaktuara në aktet ligjore e nënligjore përkatëse. 
6. Në shlyerjen e vendimeve gjyqësore nga ana e strukturës përgjegjëse për financat, duhet t’i jepet përparësi shlyerjes së detyrimeve më të hershme.
7. Nëpunësi autorizues raporton te Titullari i institucionit, në mënyrë periodike, në lidhje me ekzekutimin e vendimeve gjyqësore.

KREU II
PROCEDURAT E NDJEKJES SË ÇËSHTJEVE GJYQËSORE DHE EKZEKUTIMI I VENDIMEVE GJYQËSORE 

1. Ministria e Financave dhe Ekonomisë merr zyrtarisht njoftimin për çështjen gjyqësore me datën e seancës ose kërkesëpadinë e komunikuar nga Gjykata, me qëllim lënien e afatit për përgatitjen e argumenteve mbrojtëse. Njoftimi, pasi protokollohet në institucion, i kalon Sekretarit të Përgjithshëm. Sekretari i Përgjithshëm bën delegimin e praktikës për trajtim, pranë strukturës përgjegjëse për ndjekjen e proceseve gjyqësore.
2. Drejtuesi i strukturës përgjegjëse për ndjekjen e proceseve gjyqësore, pasi merr nga Sekretari i Përgjithshëm në dorëzim praktikën, cakton një përfaqësues për të ndjekur çështjen. Për realizimin e mbrojtjes gjyqësore, struktura përgjegjëse kërkon informacion pranë drejtorive të tjera, të cilat kanë marrë pjesë në hartimin e aktit ose në procedurën e kundërshtuar. Në rast se vlerësohet e rëndësishme, struktura përgjegjëse për ndjekjen e çështjeve gjyqësore, i kërkon drejtorisë teknike caktimin e një nëpunësi për të përfaqësuar çështjen në gjykatë së bashku me nëpunësin e strukturës përgjegjëse.
3. Për vendimet e formës së prerë, struktura përgjegjëse për ndjekjen e proceseve gjyqësore, pas marrjes së kërkesës për ekzekutimin e vendimit gjyqësor, të protokolluar pranë institucionit, bën verifikimin e dokumentacionit shoqërues. Në rast se kërkesa për ekzekutimin e vendimit, e paraqitur vullnetarisht ose nëpërmjet shërbimit përmbarimor nuk shoqërohet nga dokumentacioni i nevojshëm, struktura përgjegjëse për ndjekjen e proceseve gjyqësore i kërkon kreditorit/shërbimit përmba-rimor plotësimin e dokumentacionit.
 
Me paraqitjen e kërkesës për ekzekutim nga shërbimi përmbarimor, struktura përgjegjëse për ndjekjen e çështjeve gjyqësore paraqet pranë Gjykatës së Lartë, kërkesa për pezullimin e ekzekutimit të vendimit gjyqësor të formës së prerë, duke njoftuar edhe përmbaruesin gjyqësor.
4. Në çdo rast, vendimi i formës së prerë dhe dokumentacioni shoqërues i përcillet strukturës përgjegjëse për financën.
5. Në rastin kur struktura përgjegjëse për financat do të bëjë ekzekutimin e vendimit gjyqësor të formës së prerë, nga ana e kreditorit/ përmbaruesit gjyqësor duhet të jetë depozituar:
a) Dokumenti që vërteton njoftimin e njësisë shpenzuese debitore për ekzekutimin vullnetar dhe/ose të detyruar të detyrimit dhe marrjen dijeni nga ana e tij;
b) Vendimi gjyqësor, i cili, në kuptim të nenit 510 të Kodit të Procedurës Civile, konsiderohet si titull ekzekutiv, sipas rastit, origjinal apo i noterizuar ose i vërtetuar “njësia me origjinalin”.
6. Kërkesa për ekzekutimin e vendimeve gjyqësore të formës së prerë, për çështje të pronës publike dhe dëmshpërblimet për ish-të përndjekurit politik, pasi plotësohet dokumentacioni si më lart, u përcillet edhe strukturave përgjegjëse. 
7. Në rast se, kërkesa për ekzekutim lidhet me një vendim gjyqësor, që parashikon detyrimin e institucionit të rikthejë në punë një ish-punonjës, pjesë të shërbimit civil, dokumentacioni i plotë i përcillet edhe strukturës përgjegjëse për menaxhimin e burimeve njerëzore. Kjo e fundit, me marrjen dijeni të kërkesës, njofton Sekretarin e Përgjithshëm dhe merr masat për caktimin e mbledhjes së Komisionit të Posaçëm për Shqyrtimin e Vendimeve Gjyqësore të Formës së Prerë, me qëllim shqyrtimin e kërkesës për ekzekutim.
8. Struktura përgjegjëse për financat, pas marrjes së dokumentacionit, verifikimit të fondeve buxhetore dhe radhës së pagesës, sipas databazës të përcjellë nga struktura përgjegjëse për ndjekjen e çështjeve gjyqësore, i paraqet nëpunësit autorizues propozim për miratimin e kërkesës për ekzekutimin e vendimit gjyqësor të formës së prerë. Praktika, në çdo rast shoqërohet me aktin financiar.
9. Në rastet kur, struktura përgjegjëse për financat, me fondet buxhetore, që ka në dispozicion, nuk është në gjendje të shlyejë detyrimin e plotë sipas vendimit gjyqësor, ajo bën me dije nëpunësin autorizues. Në informacionin që paraqet, struktura përgjegjëse për financat i parashtron nëpunësit autorizues mundësitë për ekzekutim, për sa i takon vlerës dhe periodicitetit të pagesave. 
Me miratimin e nëpunësit autorizues, struktura përgjegjëse për ndjekjen e proceseve gjyqësore, në bazë të nenit 517 të Kodit të Procedurës Civile, i drejtohet gjykatës me kërkesë, për shlyerjen pjesore të detyrimit me fondet e vitit/viteve në vijim, duke bërë edhe njoftimin përkatës, pranë përmbaruesit gjyqësor.

KREU III 
TË TJERA

1. Aneksi 1, “Gjurma e auditimit për procedurat e ekzekutimit të vendimeve gjyqësore”, është pjesë përbërëse e këtij udhëzimi.
2. Ngarkohen strukturat e përcaktuara në këtë udhëzim për zbatimin e tij.
3. Udhëzimi nr. 15, datë 18.7.2012, “Mbi procedurat që ndiqen për ekzekutimin e vendimeve gjyqësore, me objekt: rikthim në vendin e punës, kthim page, dëmshpërblim për largim nga puna dhe kthim shume”, i ministrit të Financave; udhëzimi nr. 1283, datë 16.2.2015, “Për mënyrën e ekzekutimit të detyrimeve monetare të Ministrisë së Zhvillimit Ekonomik, Tregtisë dhe Sipërmarrjes në llogari të thesarit”, i ministrit të Zhvillimit Ekonomik, Tregtisë dhe Sipërmarrjes dhe çdo akt tjetër, që bie në kundërshtim me këtë udhëzim, shfuqizohen.
Ky udhëzim hyn në fuqi pas botimit në Fletoren Zyrtare.

MINISTRI I FINANCAVE DHE EKONOMISË 
Arben Ahmetaj





















URDHËR
Nr. 300, datë 11.4.2018

PËR MIRATIMIN E FORMULARIT DHE KËRKESAT E RAPORTIT MBI SIGURINË E PRODUKTIT KOZMETIK

Në mbështetje të nenit 102, pika 4 të Kushtetutës së Republikës së Shqipërisë dhe të nenit 10, pika 1, të ligjit nr. 26/2017, “Për produktet kozmetike”, 

URDHËROJ:

1. Miratimin e formularit dhe kërkesat e raportit mbi sigurinë e produktit kozmetik, sipas shtojcës nr. 1 dhe shtojcës nr. 2 bashkëlidhur këtij urdhri. 
Ky urdhër hyn në fuqi menjëherë dhe botohet në Fletoren Zyrtare. 

MINISTRI I SHËNDETËSISË DHE MBROJTJES SOCIALE
Ogerta Manastirliu

SHTOJCA 1

PJESA A
INFORMACIONI PËR SIGURINË E PRODUKTEVE KOZMETIKE

1. Përbërja sasiore dhe cilësore e produktit kozmetik
Përbërja cilësore dhe sasiore e produktit kozmetik, duke përfshirë edhe identitetin kimik të substancave (duke përfshirë kur është e mundur emrin e kimikatit, INCI, CAS, EINECS/ELINCS) dhe funksionin e tyre të synuar. Në rastin e parfumit dhe përbërjeve aromatike, përshkrimin e emrit dhe kodin e përbërjes, si dhe identitetin e furnitorit.
2. Karakteristikat fizike/kimike dhe qëndruesh-mëria e produktit kozmetik
Karakteristikat fizike dhe kimike të substancave ose përzierjeve, si dhe të produkteve kozmetike.
Qëndrueshmëria e produktit kozmetik në kushtet e magazinimit të parashikuara në mënyrë të arsyeshme.
3. Cilësia mikrobiologjike
Specifikimet mikrobiologjike të substancës ose të përzierjes dhe produktit kozmetik. Duhet t’u kushtohet vëmendje e veçantë produkteve kozmetike të përdorura rreth syve, në membranën e mukozës në përgjithësi, në lëkurën e dëmtuar, te fëmijët nën moshën tre vjeç, te të moshuarit dhe te personat me imunitet të dobët.
Rezultatet e testit të sfidës së konservimit.
4. Papastërtitë, gjurmët, informacioni për materialin e paketimit
Pastërtia e substancave dhe përzierjet
Në rastin e gjurmëve të substancave të ndaluara, dëshmi për pashmangshmërinë e tyre teknike.
Karakteristikat përkatëse të materialeve të paketimit, në veçanti pastërtitë dhe qëndrueshmëria.
5. Përdorimi normal dhe i parashikuar në mënyrë të arsyeshme
Përdorimi normal i produktit dhe i parashikuar në mënyrë të arsyeshme. Arsyetimi justifikohet, veçanërisht, sipas paralajmërimeve dhe shpjegimeve të tjera në etiketimin e produktit.
6. Ekspozimi ndaj produktit kozmetik
Të dhënat për ekspozimin ndaj produktit kozmetik, duke marrë parasysh gjetjet sipas seksionit 5, në lidhje me:
1. Vendin/vendet e aplikimit;
2. Sipërfaqen e zonës/të zonave të aplikimit;
3. Sasinë e produktit të aplikuar;
4. Kohëzgjatjen dhe frekuencën e përdorimit;
5. Rruga/rrugët normale të ekspozimit të parashikuara në mënyrë të arsyeshme;
6. Popullsia e synuar (ose e ekspozuar). Do të merret në konsideratë edhe ekspozimi i mundshëm i një popullate të caktuar. 
Llogaritja e ekspozimit merr në konsideratë efektet toksikologjike që duhen marrë parasysh (p.sh., ekspozimi mund të ketë nevojë të llogaritet për njësi të pjesëve të lëkurës apo për njësi të peshës trupore). Duhet të merret në konsideratë edhe mundësia e ekspozimit dytësor nga rrugë të tjera ndryshe nga ato që rezultojnë nga aplikimi i drejtpërdrejtë (p.sh., frymëthithja e paqëllimshme e spërkatësve, gëlltitja e paqëllimshme e produkteve të buzëve etj.).
Vëmendje e veçantë do t’i kushtohet çdo ndikimi të mundshëm ndaj ekspozimit për shkak të madhësive të imëta.
7. Ekspozimi ndaj substancave
Të dhënat për ekspozimin ndaj substancave të përfshira në produkte kozmetike për pikat përfundimtare toksikologjike përkatëse, duke marrë në konsideratë informacionin sipas nenit 8, të ligjit nr. 26/2017, datë 16.3.2017, “Për produktet kozmetike”.
8. Profili toksikologjik i substancave
Profili toksikologjik i substancës në produktet kozmetike për të gjitha pikat përfundimtare toksikologjike përkatëse. Fokus i veçantë i kushtohet vlerësimit lokal të toksicitetit (acarimit të lëkurës dhe syve), ndjeshmërisë së lëkurës dhe në rastin e toksicitetit të nxitur me anë të përthithjes së rrezeve UV.
Do të merren në konsideratë të gjitha rrugët e rëndësishme toksikologjike të përthithjes, si dhe efektet sistemike dhe marzhi i sigurisë (MiS) do të llogaritet bazuar në një nivel efektesh negative të pambikëqyrur (NOAEL). Mungesa e këtyre pikëpamjeve duhet të justifikohet siç duhet.
Vëmendje e veçantë do t’i kushtohet çdo ndikimi të mundshëm ndaj profilit toksikologjik për shkak të: 
- Madhësisë së grimcave, duke përfshirë nanomaterialet; 
- Papastërtive të substancave dhe të lëndëve të para të përdorura; dhe 
- Ndërveprimit të substancave.
Çdo lexim gjithëpërfshirës duhet të argumen-tohet dhe të justifikohet siç duhet.
Burimi i informacionit duhet të identifikohet qartë.
9. Efektet e padëshiruara dhe efektet e padëshiruara të rënda
Të gjitha të dhënat në dispozicion për efektet e padëshiruara dhe efektet e padëshiruara të rënda të produkteve kozmetike ose, sipas rastit, të produkteve të tjera kozmetike. Këtu përfshihen të dhëna statistikore.
10. Informacioni për produktin kozmetik
Informacione të tjera të rëndësishme, p.sh., studime ekzistuese nga vullnetarë apo gjetje të konfirmuara dhe të provuara siç duhet për vlerësimin e rrezikut, të kryera në fusha të tjera të lidhura.

PJESA B
VLERËSIMI I SIGURISË SË PRODUKTIT KOZMETIK

1. Përfundimet e vlerësimit
Deklarata për sigurinë e produktit kozmetik në lidhje me nenin 4, të ligjit nr. 26/2017, datë 16.3.2017, “Për produktet kozmetike”.
2. Paralajmërimet e shënuara në etiketë dhe udhëzimet e përdorimit

Deklarata në lidhje me nevojën për të shënuar në etiketë çdo paralajmërim të veçantë dhe udhëzimet e përdorimit në përputhje me nenin 16, të ligjit nr. 26/2017, datë 16.3.2017, “Për produktet kozmetike”.
3. Arsyetimi
Shpjegimi i arsyetimit shkencor që çon në përfundimin e vlerësimit, të përcaktuar sipas seksionit 1 dhe deklaratës së përcaktuar sipas seksionit 2. Ky shpjegim bazohet te përshkrimet e përcaktuara në pjesën A. Kur është nevoja, duhet të vlerësohen dhe të diskutohen marzhet e sigurisë.
Ndër të tjera, do të bëhet një vlerësim i veçantë për produktet kozmetike të destinuara për përdorim te fëmijët nën moshën tre vjeç dhe për produktet kozmetike të destinuara ekskluzivisht për përdorim të jashtëm të higjienës intime.
Do të vlerësohen ndërveprime të mundshme të substancave te produktet kozmetike.
Marrja ose jo në konsideratë e profileve të ndryshme toksikologjike duhet të justifikohet siç duhet.
Ndikimet e qëndrueshmërisë për sigurinë e produktit kozmetik do të konsiderohen siç duhet.
4. Kredencialet e vlerësuesit dhe miratimin e pjesës B
Emri dhe adresa e vlerësuesit të sigurisë.
Prova kualifikimi të vlerësuesit të sigurisë.
Data dhe nënshkrimi i vlerësuesit të sigurisë.

VENDIM
Nr. 22, datë 30.3.2018

PËR LICENCIMIN E SHA UJËSJELLËS-KANALIZIME RROGOZHINË

Në zbatim të nenit 14, pika 1/“a”, të nenit 17, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”; të vendimit të Këshillit të Ministrave nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë”, si dhe rregullores së licencimit, miratuar me vendim të KKRR-së nr. 29, datë 8.12.2009, “Për procedurat e dhënies dhe rinovimit të licencave profesionale për subjektet juridike e fizike që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura”, të ndryshuar dhe, pasi shqyrtoi relacionin e përgatitur nga Drejtoria Tekniko-Ekonomike, mbi aplikimin e shoqërisë Ujësjellës-Kanalizime Rrogozhinë sh.a., për licencim për efekt të përfundimit të afatit, Komisioni Kombëtar Rregullator
konstatoi se:
- Shoqëria Ujësjellës-Kanalizime Rrogozhinë është licencuar për herë të fundit nga Komisioni Kombëtar Rregullator, me vendimin nr. 35, datë 11.12.2012, “Për rinovim licence sh.a. Ujësjellës-Kanalizime Rrogozhinë”, me vlefshmëri 4 vjet.
- Shoqëria Ujësjellës-Kanalizime Rrogozhinë ka aplikuar për licencim me anë të shkresës nr. 130 prot., datë 28.8.2017, për efekt të përfundimit të afatit.
- Në dosjen e aplikimit mungonte dokumenti i aktmiratimit higjieno-sanitar, ndërkohë që ishte sjellë vetëm raport-analiza e burimeve nga Drejtoria e Shëndetit Publik. Dosja u plotësua me shkresën nr. 35 prot., datë 1.3.2018.
- Këshilli Bashkiak Rrogozhinë, me vendimin nr. 41, datë 20.6.2017, ka vendosur zmadhimin e kapitalit të shoqërisë Ujësjellës-Kanalizime Rrogozhinë sh.a., si pasojë e shtimit të kapitalit të njësive administrative Lekaj e Kryevidh, që më parë zotëroheshin nga Ujësjellës-Kanalizime Kavajë, por shoqëria Ujësjellës-Kanalizime Rrogozhinë sh.a. ende nuk i ka reflektuar këto ndryshime në QKB.
- Shoqëria Ujësjellës-Kanalizime Rrogozhinë, faktikisht e kryen shërbimin në dy njësitë administrative Lekaj dhe Kryevidh.
- Aplikimi i shoqërisë Ujësjellës-Kanalizime Rrogozhinë sh.a. plotëson kërkesat e parashikuara në “Rregulloren e licencimit për përfundimin e afatit të licencimit”, konkretisht: 
- Formati i aplikimit është paraqitur dhe plotësuar në mënyrë korrekte;
- Për dokumentin “Ekstrakti historik”, i Regjistrit Tregtar, në të cilin ende nuk janë reflektuar ndryshimet sipas riorganizimit të shoqërisë Ujësjellës-Kanalizime Rrogozhinë sh.a., bazuar në vendimin e Këshillit të Ministrave nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”, shoqëria Ujësjellës-Kanalizime Rrogozhinë detyrohet të paraqesë pranë ERRU-së ekstraktin e QKB-së të përditësuar menjëherë pas përfundimit të procesit.
Për gjithë sa më sipër, Komisioni Kombëtar Rregullator

VENDOSI:

1.	 Licencimin e operatorit Ujësjellës- Kanalizime Rrogozhinë sh.a., me:
Drejtues ligjor dhe drejtues teknik:	 Bujar Meraj
2.	 Operatori sh.a. Ujësjellës-Kanalizime Rrogozhinë autorizohet të kryejë veprimtarinë 	përkatëse të kualifikuar në kategorinë:
Kategoria A: 	Për grumbullimin dhe shpërnda-rjen e ujit për konsum publik.
Kategoria C: 	Për largimin e ujërave të ndotura.
3. 	Zona e shërbimit të këtij operatori është Bashkia Rrogozhinë.
4. 	Kjo licencë është e vlefshme për një periudhë 4-vjeçare (katërvjeçare).  
Ky vendim hyn në fuqi menjëherë.
Ky vendim publikohet në Fletoren Zyrtare.

									KRYETARI
					Ndriçim Shani
VENDIM
Nr. 23, datë 30.3.2018

PËR DISA NDRYSHIME NË VENDIMIN NR. 10, DATË 21.3.2017, “PËR LICENCIMIN E SHA UJËSJELLËS-KANALIZIME VLORË”

Në zbatim të nenit 14, pika 1/“a”, të nenit 17, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të vendimit të Këshillit të Ministrave nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë”, si dhe rregullores së licencimit, miratuar me vendim të KKRR-së nr. 29, datë 8.12.2009, “Për procedurat e dhënies dhe rinovimit të licencave profesionale për subjektet juridike e fizike që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura”, të ndryshuar dhe, pasi shqyrtoi relacionin e përgatitur nga Drejtoria Tekniko-Ekonomike, mbi aplikimin e shoqërisë Ujësjellës-Kanalizime Vlorë sh.a., për licencim për efekt të ndryshimit të zonës së shërbimit, Komisioni Kombëtar Rregullator
konstatoi se:
- Shoqëria Ujësjellës-Kanalizime Vlorë është licencuar nga Komisioni Kombëtar Rregullator me vendimin nr. 10, datë 21.3.2017, “Për licencimin e sh.a. Ujësjellës-Kanalizime Vlorë.
- Shoqëria Ujësjellës-Kanalizime Vlorë ka aplikuar për licencim me anë të shkresës nr. 268 prot., datë 15.2.2018, për ndryshimin e licencës për efekt të ndryshimit të zonës së shërbimit.
- Aplikimi i shoqërisë Ujësjellës-Kanalizime Vlorë sh.a. plotëson të gjitha kërkesat e parashikuara në “Rregulloren e Licencimit mbi ndryshimin e zonës së shërbimit”, konkretisht: 
- Ujësjellës-Kanalizime Vlorë sh.a. ka rritur kapitalin e shoqërisë, duke zmadhuar zonën e shërbimit nga bashkimi me përthithje i shoqërisë Ujësjellës Novoselë sh.a. dhe shoqërisë Ujësjellës-Kanalizime Orikum sh.a.;
- Formati i aplikimit është paraqitur dhe plotësuar në mënyrë korrekte;
- Dokumentacioni juridik dhe administrativ është paraqitur dhe plotësuar në mënyrë korrekte.
Për gjithë sa më sipër, Komisioni Kombëtar Rregullator

VENDOSI:

1.	 Pika 3 e vendimit nr. 10, datë 21.3.2017, “Për licencimin e sh.a. Ujësjellës-	Kanalizime Vlorë” ndryshohet si më poshtë:
“Zona e shërbimit të këtij operatori është Bashkia Vlorë”.
2.	 Vendimi i KKRR-së nr. 20, datë 20.10.2014, “Për rinovim licence sh.a. Ujësjellës 	Orikum”, shfuqizohet.
Ky vendim hyn në fuqi menjëherë.
Ky vendim publikohet në Fletoren Zyrtare.

									KRYETARI
								Ndriçim Shani

VENDIM
Nr. 24, datë 30. 3.2018

PËR NJË NDRYSHIM NË VENDIMIN NR. 41, DATË 6.10.2017, “PËR LICENCIMIN E SHA UJËSJELLËS GRAMSH”

Në zbatim të nenit 14, pika 1/“a”, të nenit 17, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të vendimit të Këshillit të Ministrave nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë”, si dhe rregullores së licencimit, miratuar me vendim të KKRR-së nr. 29, datë 8.12.2009, “Për procedurat e dhënies dhe rinovimit të licencave profesionale për subjektet juridike e fizike që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura”, të ndryshuar dhe, pasi shqyrtoi relacionin e përgatitur nga Drejtoria Tekniko-Ekonomike, mbi aplikimin e shoqërisë Ujësjellës Gramsh sh.a. për licencim për efekt të ndryshimit të drejtuesit teknik, Komisioni Kombëtar Rregullator
konstatoi se:
- Shoqëria Ujësjellës Gramsh është licencuar nga Komisioni Kombëtar Rregullator me vendimin nr. 41, datë 6.10.2017, “Për licencimin e sh.a. Ujësjellës Gramsh”.
- Shoqëria Ujësjellës Gramsh ka aplikuar me anë të shkresës nr. 217 prot., datë 1.3.2018, për licencim për efekt të ndryshimit të drejtuesit teknik.
- Aplikimi i shoqërisë Ujësjellës Gramsh sh.a. plotëson të gjitha kërkesat e parashikuara në “Rregulloren e licencimit mbi ndryshimin e drejtuesit teknik”, konkretisht:
- Dokumentacioni juridik dhe administrativ është paraqitur dhe plotësuar në mënyrë korrekte;
- Drejtuesi teknik plotëson kriteret e parashikuara në rregulloren e licencimit.
Për gjithë sa më sipër, Komisioni Kombëtar Rregullator
VENDOSI:

Në pikën 1, të vendimit nr. 41, datë 6.10.2017, “Për licencimin e sh.a. Ujësjellës Gramsh”, bëhen këto ndryshime:
“Drejtues teknik: 	Rudin Dyrmyshi”
Ky vendim hyn në fuqi menjëherë.
Ky vendim publikohet në Fletoren Zyrtare.

									KRYETARI
								Ndriçim Shani

VENDIM 
Nr. 25, datë 30.3.2018

PËR MOSMARRJEN NË SHQYRTIM TË APLIKIMIT PËR MIRATIMIN E TARIFAVE TË FURNIZIMIT ME UJË DHE LARGIMIT TË UJËRAVE TË NDOTURA PËR SHOQËRINË UJËSJELLËS-KANALIZIME SHKODËR

Në mbështetje të nenit 14 dhe 21, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar; të vendimit të Këshillit të Ministrave nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë dhe të pijshëm, grumbullimin, largimin dhe trajtimin e ujërave të ndotura”; të vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura”; të vendimit të Komisionit Kombëtar Rregullator nr. 40, datë 9.12 2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura”; të vendimit të Komisionit Kombëtar Rregullator nr. 41, datë 9.12.2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” dhe të vendimit të Komisionit Kombëtar Rregullator nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largimin e përpunimin e ujërave të ndotura”, pasi shqyrtoi relacionin e përgatitur nga Drejtoria Tekniko-Ekonomike mbi aplikimin e shoqërisë Ujësjellës-Kanalizime Shkodër sh.a., për miratimin e tarifave të shërbimit të furnizimit me ujë dhe largimit të ujërave të ndotura, Komisioni Kombëtar Rregullator
konstatoi se:
- Shoqëria Ujësjellës-Kanalizime Shkodër është licencuar nga Komisioni Kombëtar Rregullator, me vendimin nr. 55, datë 29.12.2017, “Për licencimin e sh.a. Ujësjellës-Kanalizime Shkodër”.
- Shoqëria Ujësjellës-Kanalizime Shkodër, me anë të shkresës nr. 739 prot., datë 30.6.2017, ka aplikuar për miratimin e tarifave të shërbimit të furnizimit me ujë dhe largimit të ujërave të ndotura.
- Dosja e aplikimit u paraqit me mungesa në dokumentacion, si” “Vendimi i Këshillit Bashkiak si opinion për tarifat e reja të propozuara”, “Raporti i ekspertit kontabël”, “Procesverbali i seancës dëgjimore me publikun” dhe “Modeli i aplikimit” dhe u plotësua pjesërisht vetëm pas insistimit të Entit Rregullator të Ujit. 
- Edhe pas kërkesave të Entit Rregullator të Ujit, “Vendimi i Këshillit Bashkiak si opinion për tarifat e reja të propozuara”, ende nuk është paraqitur.
- Në mbledhjen e datës 30.3.2018, Komisioni Kombëtar Rregullator analizoi dhe një herë situatën e aplikimeve për ndryshimin e tarifave dhe gjykoi se ka kaluar një periudhë e gjatë bashkëpunimi ku shoqëria UK Shkodër ende nuk është treguar korrekte me plotësimin e dokumentacionit të kërkuar me qëllim vijimin e procedurës nga ERRU-ja.
Për sa më sipër, Komisioni Kombëtar Rregullator
VENDOSI: 

1. Të mos marrë në shqyrtim aplikimin e shoqërisë Ujësjellës-Kanalizime Shkodër sh.a. për miratimin e tarifave të shërbimit të furnizimit me ujë dhe largimit të ujërave të ndotura.
2. Shoqëria Ujësjellës-Kanalizime Shkodër detyrohet të aplikojë për miratimin e tarifave të shërbimit të furnizimit me ujë dhe largimit të ujërave të ndotura me dokumentacionin dhe të dhënat e plota, brenda datës 30.6.2018, pasi në të kundërt do të zbatohen saksionet që parashikon ligji në  fuqi.
Ky vendim hyn në fuqi menjëherë.
Ky vendim publikohet në Fletoren Zyrtare.

KRYETARI
								Ndriçim Shani

VENDIM
Nr. 26, datë 30.3.2018

MBI MOSMARRJEN NË SHQYRTIM TË APLIKIMIT PËR MIRATIMIN E TARIFAVE TË FURNIZIMIT ME UJË DHE LARGIMIT TË UJËRAVE TË NDOTURA PËR SHOQËRINË UJËSJELLËS-KANALIZIME KRUJË
[bookmark: _GoBack]Në mbështetje të nenit 14 dhe 21, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar; të vendimit të Këshillit të Ministrave nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë dhe të pijshëm, grumbullimin, largimin dhe trajtimin e ujërave të ndotura”; të vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura”; të vendimit të Komisionit Kombëtar Rregullator nr. 40, datë 9.12 2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura”; të vendimit të Komisionit Kombëtar Rregullator nr. 41, datë 9.12.2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” dhe të vendimit të Komisionit Kombëtar Rregullator nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largimin e përpunimin e ujërave të ndotura”, pasi shqyrtoi relacionin e përgatitur nga Drejtoria Tekniko-Ekonomike mbi aplikimin e shoqërisë Ujësjellës-Kanalizime Krujë sh.a., për miratimin e tarifave të shërbimit të furnizimit me ujë dhe largimit të ujërave të ndotura, Komisioni Kombëtar Rregullator
konstatoi se:
- Shoqëria Ujësjellës-Kanalizime Krujë është licencuar nga Komisioni Kombëtar Rregullator me vendimin nr. 18, datë 5.5.2017, “Për licencimin e sh.a. Ujësjellës-Kanalizime Krujë”.
- Shoqëria Ujësjellës-Kanalizime Krujë me anë të shkresës nr. 413 prot., datë 26.4.201,7 ka aplikuar për miratimin e tarifave të shërbimit të furnizimit me ujë dhe largimit të ujërave të ndotura. 
- Shoqëria Ujësjellës-Kanalizime Krujë sh.a. nuk ka shlyer detyrimin e pagesës rregullatore që buron nga kontrata, datë 1.6.2007, mes saj dhe Entit Rregullator të Ujit.
- Dosja e aplikimit u paraqit me mungesa në dokumentacion si “Modeli i aplikimit” dhe “Procesverbali i seancës dëgjimore” dhe u plotësua pjesërisht vetëm pas insistimit të Entit Rregullator të Ujit. 
- Edhe pas kërkesave të Entit Rregullator të Ujit, modeli i aplikimit për ndryshimin e tarifave rezultoi të jetë i papërfunduar dhe me të dhëna të pasakta.
Për sa më sipër Komisioni Kombëtar Rregullator

VENDOSI: 

1. Të mos marrë në shqyrtim aplikimin e shoqërisë Ujësjellës-Kanalizime Krujë sh.a. për miratimin e tarifave të shërbimit të furnizimit me ujë dhe largimit të ujërave të ndotura. 
2. Shoqëria Ujësjellës-Kanalizime Krujë detyrohet të aplikojë për miratimin e tarifave të shërbimit të furnizimit me ujë dhe largimit të ujërave të ndotura me dokumentacionin dhe të dhënat e plota, brenda datës 30.6.2018, pasi në të kundërt do të zbatohen sanksionet që parashikon ligji në fuqi.
Ky vendim hyn në fuqi menjëherë.
Ky vendim publikohet në Fletoren Zyrtare.

KRYETARI
								Ndriçim Shani

Aneksi 1. Procedura e ndjekjes së çështjeve  gjyqësore dhe ekzekutimi i VGJFP                                   Faqe  1 nga 4

MFE SP/NPA SPNPGJ Drejtorite e tjera

P

h

a

s

e

Fillimi

Njoftimi për 

VGJ 

NPA, bën delegimin e 

praktikave për ndjekje, 

pranë SPNPGJ

A

MFE merr zyrtarisht 

njoftimin për çështjen 

gjyqësore me datën e 

seancës ose kërkesë-

padinë e komunikuar 

nga Gjykata në të cilin 

janë përcaktuar afatit 

për përgatitjen e 

argumenteve 

mbrojtëse. Merr edhe 

nr. Protokolli

SPNPGJ:

- merr në dorëzim 

praktikën,

- cakton një përfaqësues 

për të ndjekur çështjen

-kërkon informacion pranë 

Drejtorive të tjera, të cilat 

kanë marrë pjesë në 

hartimin e aktit ose në 

procedurën e kundërshtuar

Pregatisini informacionin 

e caktuar dhe nese eshte 

e nevojshme një 

punonjës i Drejtorisë, që 

ka proceduar aktin, 

caktohet për të asistuar 

specialistin, që trajton 

çështjen gjyqësore, gjatë 

përgatitjes së mbrojtjes si 

dhe në gjykatë.

SPNPGJ Për vendimet e 

formës së prerë, pas 

marrjes së kërkesës për 

ekzekutimin e VGJ të 

protokolluar pranë 

institucionit, bën 

verifikimin e 

dokumentacionit 

shoqërues.

Në rast se kërkesa për 

dokumentacion, e paraqitur 

vullnetarisht, ose nëpërmjet 

shërbimit përmbarimor nuk 

shoqërohet nga 

dokumentacioni i nevojshëm 

SPNPGJ i kërkon kreditorit/

shërbimit përmbarimor 

plotësimin e dokumentacionit.

    Procedura e Ndjekjes së çështjeve  gjyqësore dhe ekzekutimi i VGJFP                                                             Faqe 2 nga 4

SPNPGJ

SPMBNJ SPF

Komisioni i Posacem per 

VGJFP

P

h

a

s

e

A

Me paraqitjen e 

kërkesës për ekzekutim 

nga shërbimi 

përmbarimor, SPNPGJ 

paraqitet pranë Gjykatës 

së Lartë, kërkesa për 

pezullimin e ekzekutimit 

të VGJFP, duke njoftuar 

edhe PGJ.

Kërkesa për 

pezullimin e 

ekzekutimit 

të VGJFP

Në cdo rast VFP dhe 

dokumentacioni 

shoqerues i përcillet SPF

Në rast se, kërkesa për 

ekzekutim lidhet me 

një VGJ, që parashikon 

detyrimin e 

institucionit të rikthejë 

në punë një ish-

punonjës, pjesë e 

shërbimit civil, 

praktika përcillet 

pranë SPMBNJ

SPMBNJ njfoton NPA 

dhe merr masat për 

caktimin e mbledhjes 

së Komisionit të 

Posaçëm për 

Shqyrtimin e VGJFP, 

me qëllim shqyrtimin 

e kërkesës për 

ekzekutim.

Merr në shqyrtim 

praktikën 

B

SPF trajton 

praktikën për 

ekzekutim në cdo 

rast 

Njoftimi 

për PGJ

Kërkesa për 

ekzekutim të VGJFP 

për cështjet publike 

dhe ish të 

përndjekurit politik, 

i përcillet 

strukturave 

përgjegjëse  

    Procedura e ndjekjes së çështjeve  gjyqësore dhe ekzekutimi i VGJFP                                           Faqe  3 nga 4

SPNPGJ SPF NA

P

h

a

s

e

Në rast se SPF nuk 

shlyen dot informon 

NA dhe i parashtron 

mundësinë pë 

ekzekutim dhe 

periodicitetin

Miratimi nga NA

SPNPGJ,  në bazë të 

nenit 517 të Kodit të 

Procedurës Civile,  i 

drejtohet gjykatës me 

kërkesë, për shlyerjen 

pjesore të detyrimit me 

fondet e vitit/viteve në 

vijim, duke bërë edhe 

njoftimin përkatës, 

pranë përmbaruesit 

gjyqësor.

fund

SPF pas marrjes së dokumentacionit, 

verifikimit të fondeve buxhetore dhe 

radhës së pagesës, sipas databases, 

të përcjellë nga SPNPGJe, i paraqet 

NA propozim për miratimin e 

kërkesës për ekzekutimin e vendimit 

gjyqësor të formës së prerë. Praktika 

në çdo rast shoqërohet me aktin 

financiar.

B

Akti 

financiar

Propozimi

Informacion

po

Jo

Njoftim për 

përmbaruesin

Kërkesë për 

gjykatën


oleObject4.bin
Function


Title


Phase�

�

�

�

�

�


image9.emf
  Procedura e ndjekjes së çështjeve  gjyqësore dhe ekzekutimi i VGJFP                                          Faqe  4 nga 4

Simbole/Shkurtime

P

h

a

s

e

Fillimi ose mbarimi i një aktiviteti

Aktivitetet e kontrollit

Lidhja me faqen tjetër 

Komente

Vendimi

Dokumenti i përftuar

NA - Nënpunësi Autorizues 

NJQP - Njësi të Qeverisjes së Përgjithshme

SPF-Struktura Përgjegjëse për Financat

SPBNJ-Struktura Përgjegjëse për Burimet Njerëzore

VGJFP – Vendime Gjyqësore të Formës së Prerë

SPNPGJ- Struktura Përgjegjëse për Ndjekjen e Proceseve 

Gjyqësore

PGJ – Përmbaruesi Gjyqësorë

MFE – Ministria e Financave dhe Ekonomisë

NPA - Nënpunësi i Parë Autorizues

VGJ – Vendime Gjyqësor

